KOMMISSIONENS AFGØRELSE

af 8. oktober 2020

med anvisning til den centrale administrator for EU-transaktionsjournalen om at indføre ændringer i den nationale tildelingstabel for Tyskland i EU-transaktionsjournalen

(2020/C 349/06)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets direktiv 2003/87/EF af 13. oktober 2003 om en ordning for handel med kvoter for drivhusgasemissioner i Unionen og om ændring af Rådets direktiv 96/61/EF (1),

under henvisning til Kommissionens forordning (EU) nr. 389/2013 af 2. maj 2013 om oprettelse af et EU-register i henhold til Europa-Parlamentets og Rådets direktiv 2003/87/EF og Europa-Parlamentets og Rådets beslutning nr. 280/2004/EF og nr. 406/2009/EF, og om ophævelse af Kommissionens forordning (EU) nr. 920/2010 og nr. 1193/2011 (2), særlig artikel 52, stk. 2, andet afsnit, og

ud fra følgende betragtninger:

(1) Den 27. april 2011 vedtog Kommissionen afgørelse 2011/278/EU (3) om fastlæggelse af midlertidige EU-regler for harmoniseret gratistildeling af emissionskvoter i henhold til artikel 10a i direktiv 2003/87/EF.

(2) Den 5. september 2013 vedtog Kommissionen afgørelse 2013/448/EU (4) om nationale gennemførelsesforanstaltninger vedrørende foreløbig gratistildeling af drivhusgasemissionskvoter for perioden 2013-2020.

(3) Ved afgørelse 2014/9/EU (5) ændrede Kommissionen afgørelse 2010/2/EU (6) og 2011/278/EU for så vidt angår listen over sektorer og delsektorer, der anses for at være udsat for en betydelig risiko for carbon leakage (herefter »kulstoflækagelisten«).

(4) Kommissionen har ved afgørelse C(2013) 9281 (7), C(2014) 123 (8), C(2014) 674 (9) og C(2014) 1167 (10) givet den centrale administrator for EU-transaktionsjournalen anvisning om at opføre de nationale tildelingstabeller og de reviderede nationale tildelingstabeller for Belgien, Bulgarien, Tjekkiet, Danmark, Tyskland, Estland, Irland, Grækenland, Spanien, Frankrig, Kroatien, Italien, Cypern, Letland, Litauen, Luxembourg, Ungarn, Nederlandene, Østrig, Polen, Portugal, Rumænien, Slovenien, Slovakiet, Finland, Sverige og Det Forenede Kongerige i EU-transaktionsjournalen.

(5) Kommissionen har ved afgørelse C(2016) 1152 givet den centrale administrator anvisning om at foretage en ændring i Tysklands nationale tildelingstabel, efter at den tyske emissionshandelsinstans havde givet meddelelse om, at den havde tildelt 61 691 kvoter mindre til anlæg DE-206012 end oprindelig planlagt. Baggrunden herfor var, at Tysklands kompetente myndigheder havde reduceret tildelingen for anlæg DE-206012 på grundlag af en bindende afgørelse fra den forbundsmyndighed, der udsteder tilladelser til drivhusgasemissionen, hvorved en del af er blevet udelukket, da det ikke hører under anvendelsesområdet for EU ETS. Denne afgørelse var ikke blevet taget i betragtning, da den liste over anlæg, der er henvist til i artikel 11, stk. 1, i direktiv 2003/87/EU, oprindeligt blev forelagt. Den retlige vurdering var imidlertid fejlagtig, og derfor bør den nationale tildelingstabel for Tyskland i bilag V til afgørelse C(2016) 1152, hvad angår anlæg DE-206012, ændres.

(6) Kommissionen vurderer, at de anmeldte ændringer af den nationale tildelingstabel for Tyskland er i overensstemmelse med direktiv 2003/87/EF og afgørelse 2011/278/EU. Den centrale administrator for EU-transaktionsjournalen bør derfor gives anvisning om at indføre disse ændringer i EU-transaktionsjournalen —

BESTEMT FØLGENDE:

Artikel 1 Bilag V til afgørelse C(2016) 1152 erstattes af bilag I til nærværende afgørelse.

Artikel 2 Den centrale administrator for EU-transaktionsjournalen indfører de ændringer af den nationale tildelingstabel for Tyskland, der er fastsat i bilag I.

Udfærdiget i Bruxelles, den 8. oktober 2020. På Kommissionens vegne Frans TIMMERMANS Ledende næstformand

(1) EUT L 275 af 25.10.2003, s. 32.

(2) EUT L 122 af 3.5.2013, s. 1.

(3) Kommissionens afgørelse 2011/278/EU af 27. april 2011 om fastlæggelse af midlertidige EU-regler for harmoniseret gratistildeling af emissionskvoter i henhold til artikel 10a i Europa-Parlamentets og Rådets direktiv 2003/87/EF (EUT L 130 af 17.5.2011, s. 1).

(4) Kommissionens afgørelse 2013/448/EU af 5. september 2013 om nationale gennemførelsesforanstaltninger vedrørende foreløbig gratistildeling af drivhusgasemissionskvoter i overensstemmelse med artikel 11, stk. 3, i Europa-Parlamentets og Rådets direktiv 2003/87/EF (EUT L 240 af 7.9.2013, s. 27).

(5) Kommissionens afgørelse 2014/9/EU af 18. december 2013 om ændring af afgørelse 2010/2/EU og 2011/278/EU for så vidt angår de sektorer og delsektorer, der anses for at være udsat for en betydelig risiko for carbon leakage (EUT L 9 af 14.1.2014, s. 9).

(6) Kommissionens afgørelse 2010/2/EU af 24. december 2009 om opstilling af en liste over, hvilke sektorer og delsektorer der anses for at være udsat for en betydelig risiko for carbon leakage, i overensstemmelse med Europa-Parlamentets og Rådets direktiv 2003/87/EF (EUT L 1 af 5.1.2010, s. 10).

(7) Commission Decision C(2013) 9281 of 18 December 2013 on instructing the Central Administrator of the European Union Transaction Log to enter the national allocation tables of Austria, Greece, Ireland, Latvia, the Netherlands, Portugal, Sweden and the United Kingdom into the European Union Transaction Log (foreligger ikke på dansk).

(8) Commission Decision C(2014) 123 of 17 January 2014 on instructing the Central Administrator of the European Union Transaction Log to enter the national allocation tables of the Czech Republic, Denmark, France, Lithuania, Hungary and Slovakia into the European Union Transaction Log (foreligger ikke på dansk).

(9) Commission Decision C(2014) 674 of 12 February 2014 on instructing the Central Administrator of the European Union Transaction Log to enter the national allocation tables of Belgium, Germany, Estonia, Luxemburg, Slovenia and Finland into the European Union Transaction Log (foreligger ikke på dansk).

(10) Commission Decision C(2014) 1167 of 26 February 2014 on instructing the Central Administrator of the European Union Transaction Log to enter the national allocation tables of Bulgaria, Spain, Croatia, Italy, Cyprus, Latvia, Poland, Romania and the United Kingdom into the European Union Transaction Log (foreligger ikke på dansk).